**Geometrie în spaţiu**

*Cârdei V. Mariana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Piramidele-n deşert,

ascund încă taine

si sub stratul de nisip,

multă lume doarme.

Delta Nilului măreaţă

străluceşte-n zori,

spre apus de soare

apar doi trei nori.

Două drepte oarecare

ce tind către infinit,

pentru câteva secunde

într-un punct s-au întâlnit.

Apoi, fiecare dreaptă

se-nscrie-n orbita ei,

geometria-i frumoasă

că-i ştiinţa dragostei.

Din cercuri concentrice

ne străpung privirile,

Amor aruncând săgeţi

stârneşte iubirile.

Corpul - geometrie-n spaţiu,

ansamblu seducător,

îmbină curbe şi unghiuri

într-un ritm ameţitor.

Triunghiul Bermudelor

este spaima tuturor…

Doar o simplă bisectoare,

ce o ştie fiecare,

divide unghiul în două

şi iese plină de rouă.

Am testat şi eu procesul,

merită tot interesul...

Fiecare-şi are spaţiul

foarte bine definit,

unde îşi trăieşte viaţa

şi poate fi fericit.

Magnetismul ne atrage

şi-l stârneşte pe Amor,

fără care nici un cuplu

n-ar privi spre viitor.